ปัญหาน้ำขังในท่อระบายน้ำ บริเวณชุมชนซอยหัวหมาก 29 แยก 1-2  น้ำไม่สามารถระบายออกจากท่อได้ ทำให้เอ่อล้นมาบนถนน หมักหมมส่งกลิ่นเหม็น มียุงชุมขึ้น บางครั้งกลิ่นเหม็นออกมาจากท่อระบายในบ้าน ทำให้มีกลิ่นเหม็นไปทั่ว เป็นปัญหาด้านกลิ่นตามมา 
    นอกจากนั้น ชักโครกชั้น 2 ของบ้านส่วนใหญ่ในซอย ไม่สามารถใช้การได้เพราะน้ำได้ลงไปขังใต้ดินเป็นจำนวนมาก  เมื่อผ่านไประยะเวลานึง ปัจจุบันพื้นดินใต้ถนนมีความชุ่มน้ำ จึงทำให้ถนนทรุด บ้านชื้น รอยร้าว เสี่ยงต่อถนนและอาคารยุบได้ในอนาคต 
   เบื้องต้นคนในชุมชนได้ติดต่อเขตบางกะปิไปแล้ว ทั้งผ่าน traffi fondue ไปแล้ว และ ติดต่อโดยตรง กลับได้รับแจ้งว่า เป็นพื้นที่ส่วนบุคคล ไม่สามารถดำเนินการลอกท่อได้ ทั้งๆ ตลอดหลายสิบปีที่ผ่านมา ทางเขตได้เข้ามาลอกท่อเป็นประจำ 
    อีกประเด็นตั้งแต่ มีการก่อสร้างถนน หัวหมากใหม่ มีคนในชุมชนแจ้งว่ามีการเอากระสอบทรายอุดท่อระบายน้ำ ที่ต้องระบายออกจากหมู่บ้าน ทำให้น้ำระบายได้ช้าหรือ ไม่ระบายได้เลย 
    จึงขอความกรุณาทางเขตบางกะปิ ได้ทบทวน ช่วยเหลือในการแก้ไขปัญหานี้ เนื่องจากซอยนี้มีเด็กเล็ก คนชรา และผู้ป่วยติดเตียงหลายบ้าน หากปล่อยไว้นาน เกรงว่าจะเป็นปัญหาที่ขยายในวงกว้างมากขึ้น สำหรับผู้ที่ได้รับผลกระทบครั้งนี้ทั้งเชื้อโรค ยุง กลิ่นเหม็น บ้าน อาคาร